

**ประชุมสภาปฏิรูปแห่งชาติ ครั้งที่ ๑๐/๒๕๕๘ วันจันทร์ที่ ๑๖ กุมภาพันธ์ ๒๕๕๘**

วันจันทร์ที่ ๑๖ กุมภาพันธ์ ๒๕๕๘ เวลา ๑๑.๐๐ นาฬิกา ณ ห้องประชุมสภา ชั้น ๒ อาคารรัฐสภา ๑ โดยมีนายเทียนฉาย กีระนันทน์ ประธานสภาปฏิรูปแห่งชาติ เป็นประธานการประชุม โดยมีระเบียบวาระการประชุมดังนี้

**(๑) เรื่องที่ประธานจะแจ้งต่อที่ประชุม**

รับทราบความคืบหน้าของคณะกรรมาธิการยกร่างรัฐธรรมนูญ โดยมีนายวุฒิสาร ตันไชย กรรมาธิการยกร่างรัฐธรรมนูญ เป็นผู้นำเสนอความคืบหน้า โดยได้มีการพิจารณายกร่างรัฐธรรมนูญในหมวดที่ ๗ การกระจายอำนาจ และการบริหารท้องถิ่น โดยได้มีการเปลี่ยนถ้อย คำ “องค์กรปกครองส่วนท้องถิ่น” จากเดิมในรัฐธรรมนูญฉบับปี พ.ศ. ๒๕๕๐ มาใช้คำว่า “องค์กรบริหารท้องถิ่น” เพื่อให้สอดคล้องกับการบริหารงานตามความเป็นจริง ที่ต้องการรูปแบบการบริหารที่หลากหลาย เหมาะสมตามภูมิสังคมและพื้นที่ เพราะการดูแลส่วนท้องถิ่นไม่ใช่การปกครอง แต่เป็นการบริหารท้องถิ่น

ที่ประชุมได้รับทราบความคืบหน้าการดำเนินการของคณะกรรมาธิการยกร่างรัฐธรรมนูญ

**(๒) รับรองรายงานการประชุม (ไม่มี)**

**(๓) เรื่องที่คณะกรรมาธิการพิจารณาแล้วเสร็จ (ไม่มี)**

**(๓) เรื่องที่ค้างพิจารณา (ไม่มี)**

**(๕) เรื่องที่เสนอใหม่**

**ร่างข้อบังคับการประชุมสภาปฏิรูปแห่งชาติ (ฉบับที่ ..) พ.ศ. ....**

**(คณะกรรมการยกร่างแก้ไขเพิ่มเติมข้อบังคับการประชุมสภาปฏิรูปแห่งชาติ พ.ศ. ๒๕๕๗ ได้ยกร่างเสร็จแล้ว)**

นายอลงกรณ์ พลบุตร เป็นผู้ชี้แจงถึงหลักการและเหตุผลประกอบการยกร่างข้อบังคับการประชุมสภาปฏิรูปแห่งชาติ (ฉบับที่ .. พ.ศ. .... หลักการ คือ แก้ไขเพิ่มเติมข้อบังคับการประชุมสภาปฏิรูปแห่งชาติ แก้ไขเพิ่มเติมข้อบังค้บการประชุมสภาปฏิรูปแห่งชาติ พ.ศ. ๒๕๕๗

ดังต่อไปนี้

**- ๒ -**

(๑) แก้ไขเพิ่มเติมองค์ประกอบของคณะกรรมาธิการวิสามัญกิจการสภาปฏิรูปแห่งชาติ (แก้ไขเพิ่มเติมข้อ ๘๓ วรรคหนึ่ง)

(๒) แก้ไขเพิ่มเติมการส่งรายงานของคณะกรรมาธิการ โดยให้ส่งรายงานพร้อมความเห็นและข้อเสนอแนะของสมาชิกไปยังหน่วยงานที่เกี่ยวข้อง (แก้ไขเพิ่มเติมข้อ ๙๘)

(๓) แก้ไขเพิ่มเติมบรรจุระเบียบวาระการประชุมร่างพระราชบัญญัติ (แก้ไขเพิ่มเติมข้อ ๑๐๓)

(๔) แก้ไขเพิ่มเติมการพิจารณาร่างพระราชบัญญัติ (แก้ไขเพิ่มเติมข้อ ๑๐๗)

(๕) แก้ไขเพิ่มเติมการเสนอร่างพระราชบัญญัติ (แก้ไขเพิ่มเติม ๑๑๐)

(๖) ยกเลิกความในข้อ ๑๐๔ ข้อ ๑๐๘ และข้อ ๑๐๙

โดยที่ปัจจุบันข้อบังคับการประชุมสภาปฏิรูปแห่งชาติ พ.ศ. ๒๕๕๗ ยังมีความไม่สอดคล้องและเหมาะสมต่อการปฏิบัติหน้าที่ของสภาปฏิรูปแห่งชาติ จนเป็นปัญหาอุปสรรคและส่งผลกระทบต่อประสิทธิภาพของการประชุมสภาปฏิรูปแห่งชาติ จึงจำเป็นต้องตราข้อบังคับนี้

โดยที่ประชุมได้มีการอภิปรายแสดงความคิดเห็นกันอย่างกว้างขวาง จนเวลาพอสมควรแล้ว ที่ประชุมได้มีมติเห็นชอบด้วยกับร่างข้อบังคับการประชุมสภาปฏิรูปแห่งชาติ (ฉบับที่ ..) พ.ศ. .... ตามที่คณะกรรมการยกร่างฯ เสนอ ด้วยคะแนน ๒๑๗ เสียง และมีมติเห็นชอบด้วยกับร่างข้อบังคับดังกล่าวโดยไม่มีการปรับปรุงแก้ไขเพิ่มเติมด้วยคะแนน ๒๑๔ เสียง จากนั้นที่ประชุมได้แต่งตั้งคณะกรรมาธิการวิสามัญกิจการสภาปฏิรูปแห่งชาติ โดยมีประธาน สภาปฏิรูปเป็นประธาน

ปิดประชุมใน เวลา ๑๓.๑๑ นาฬิกา

\*\*\*\*\*\*\*\*\*\*\*\*\*\*\*\*\*\*\*\*\*\*